Laguna Music

Laguna Music (dahulu dikenali sebagai Laguna Records) ialah syarikat rakaman Malaysia yang diasaskan pada 2002 oleh adik-beradik Jeffrey dan Jeremy Little yang juga ahli kumpulan Prana.About us  Laguna Music. Dicapai pada 17 Jun 2015. Ia juga memiliki studio rakaman yang diberi nama Greenhouse Studio. Antara artis terkenal Laguna ialah Prana, Seven Collar T-Shirt, Estrella, Pure Vibracion, dan Guba Rawantas.Ben Liew (21 September 2015). Laguna Music’s Long & Uneasy Life of Producing Local Music Juice Online. Dicapai pada 21 September 2015. Selain menerbitkan album artis naungannya, Laguna turut aktif mengedarkan album penyanyi lain.

Syarikat rakaman ini juga pernah bekerjasama dengan rangkaian kedai serbaneka, 7-Eleven di mana album terbitan Laguna dijual di kedai 7-Eleven seluruh negara.7-Eleven to sell music in stores  Laguna Music. Dicapai pada 4 Julai 2014. Ia merupakan ahli Persatuan Industri Rakaman Malaysia (RIM), sebuah pertubuhan bukan berasaskan keuntungan yang mewakili pengedaran dan penerbitan rakaman muzik di Malaysia.RIM: Members  Persatuan Industri Rakaman Malaysia. Diperoleh pada 17 Jun 2012.

Sejarah
Laguna Records diasaskan pada 2002 oleh Jeffrey Little dan adiknya, Jeremy selepas kumpulan Prana mengalami perselisihan dengan label mereka, New Southern Records (NSR). Keluaran sulung Laguna, iaitu album kedua Prana, Greenhouse Effect dikeluarkan pada 2003 dengan lagu termasuk "Bird Song" dan "If Life Was So Sweet" dikeluarkan sebagai single.

Pada tahun yang sama, Laguna mengambil Seven Collar T-Shirt sebagai artis naungan mereka. Keluaran kedua label ini, Drones yang juga album kedua Seven Collar T-Shirt dikeluarkan pada penghujung 2004. Laguna Records terus berkembang dengan keluaran ketiga label ini, album ketiga Prana, Disc 03 pada 2005.Reggae vibrations  The Star Online (6 Februari 2006). Diperoleh pada 17 Jun 2011. Ia merupakan album pertama Prana tanpa vokalisnya, Eric Ruffin dan pemain bes, Pablo Torrejon.

Apabila Prana mengambil keputusan untuk berehat dari aktiviti muzik mereka, Jeffrey dan Jeremy Little mula mengembangkan operasi Laguna Records, dengan Jeffrey mengendalikan penerbitan studio melalui Greenhouse Studio dan Jeremy mengendalikan perjanjian pengedaran dan pengurusan. Menjelang Mac 2007, Laguna Records dinaik taraf menjadi sebuah syarikat Sendirian Berhad dan bertukar nama kepada Laguna Music.

Artis terkenal
 Prana
 Seven Collar T-Shirt
 Estrella
 Pure Vibracion
 Guba Rawantas
 Lab The Rat
 Halfway Kings

Diskografi

Album terbitan
 Greenhouse Effect (2003) - Prana
 Drones (2004) - Seven Collar T-Shirt
 Disc 03 (2005) - Prana
 Estrella (2007) - Estrella
 Love & Peace (2009) - Pure Vibracion
 The Great Battle (2009) - Seven Collar T-Shirt
 Decorate (2010) - Yuna (edaran sahaja)
 Take Off (2011) - Pesawat (edaran sahaja)
 Hilang (2012) - Guba
 Love The Mission (2013) - Lab The Rat
 Keep On Movin (2014) - Joe PV
 Bare Bones (2015) - Halfway Kings
 Murder (2018) -  Seven Collar T-Shirt

Keluaran lain
 Her... Compilation (2009)
 Get This! Indie Compilation (2010)
 P. Ramlee: Satu Indiepretasi (2011)

Rujukan

Pautan luar


Kategori:Syarikat rakaman Malaysia
Kategori:Syarikat rakaman yang ditubuhkan pada 2002
Kategori:Penubuhan 2002 di Malaysia